கலாசார மத்திய நிலையங்கள் அமைப்பதன் முக்கியத்துவம் குறித்து இன்று காலையிலும் வடமராட்சியில் இடம்பெற்ற நிகழ்விலே பல கருத்துக்களைப் பரிமாறியிருந்தோம். ஒரு குறித்த மொழியைப் பேசும் இனத்துக்கு அடையாளமாக கலாசார பின்னணி மிகவும் முக்கியமானதாக இருக்கும். கலாசாரம் இல்லாத ஒரு இனம் இருக்க முடியாது. ஆகவே, கலாசார மத்திய நிலையம் அமைக்கப்படுகின்ற போது, அது யாருக்கு, எப்படியான மக்களுக்கு, எந்தப் பிரதேசத்துக்கு உரியது என்பதனை நாங்கள் நிதானித்து அறிந்து அந்த இடங்களிலே ஆற்றப்படுகின்ற சேவைகள், பயிற்றப்படுகின்ற கலைகள் அப்படியான கலாசார விழுமியங்களோடு ஒத்துப்போவதாக இருப்பதனை உறுதிசெய்துகொள்ள வேண்டும்.